cyanic-selkie/wikianc huggingface dataset:
Էստոնիայի փոստի և նամականիշերի պատմություն
Շվեդական տիրապետություն
Շվեդիայի թագուհի Քրիստինայի խնամակալական կառավարության փոստի մասին հրովարտակը, որ հրատարակվել էր Շվեդիայում 1636 թվականի փետրվարի 20-ին, 1638 թվականին տարածվեց Էստլյանդիայի դքսության և Շվեդական Լիվոնիայի (Լիֆլյանդիա) վրա։ Համաձայն օրենքի Ռեվել-Նառվա, Ռեվել-Պերնով (Պյառնու)-Ռիգա և այլ հիմնական ճանապարհների յուրաքանչյուր 2-3 մղոնի վրա հերթապահում էր մեկ գրագետ գյուղացի կամ փոստատար, որը պետք է ունենար երկու օգնական։ Լսելով փոստային շեփորի նվագը, նրանք պարտավոր էին, ցանկացած եղանակի և օրվա ժամի, դիմավորել փոստատարին և նամակը վերցնելով շարժվել դեպի հաջորդ փոստային կայան ժամում մեկ մղոն արագությամբ։ Բայց այդ արագությունը բավարար չէր և որոշում կայացվեց ձիավոր փոստ կազմակերպելու մասին ։
1639 թվականի օրենքը նախատեսում էր Լիֆլյանդիայում ռազմական ճանապարհ կառուցել, որը կկապեր Ռիգան Դորպատի (այժմ Տարտու) հետ 14 փոստային կայաններով, որտեղ փոխարինող ձիեր կլինեին։ Դորպատից նառվա տանող ճանապարհին հիմնվեցին հինգ, իսկ Դորպատից Ռեվել ճանապարհին երկու կայան ։
Փոստային կառավարման նոր փուլը սկսեց 1645 թվականին, երբ փոստով հետաքրքրվեցին առևտրականները։ Այդ թվականին Վիդզեմեի և Պրուսիայի փոստի կառավարիչ Յակոբ Բեկկերը (Jacob Becker) իր միջոցներով Ռիգա-Դորպադ, Ռիգա-Պեռնով և Դորպատ-Վեզենբերգ (այժմ՝ Ռակվերե) ճանապարհների պանդոկները ապահովեց Ձիերով և վարձու ձիավորներով։ Կառավարությունը պարտավորվեց Բեկկերին տարեկան վճարել 550 թալլեր փոստի փոխադրման համար ։
Ծանոթագրություններ
Կատեգորիա:Էստոնիայի ֆիլատելիա Կատեգորիա:Էստոնիայի փոստի պատմություն
Մեկնարկային կապիտալ
Մեկնարկային կապիտալ, դրամական միջոցներ կամ ցանկացած այլ նյութական ռեսուրսներ, որոնք ներդրվել են ձեռնարկատիրական բիզնեսի նախնական փուլում։ Մեկնարկային կապիտալը ներառում է ընթացիկ ծախսերը արտադրության զարգացման սկզբնական փուլում։ Ընկերությունը պետք է ունենա որոշակի միջոցներ, որպեսզի սկսի իրականացնել իր գործունեությունը։ Մեկնարկային կապիտալը երկարատև ներդրման մի տեսակ է, որը գործում է դեռևս այն պահից, երբ ընկերությունն սկսել է շահույթ ստանալ։
Նկարագրություն
Ձեռնարկատիրական գործունեություն իրականացնելու համար անհրաժեշտ է մեկնարկային կապիտալ։ Դրա համար բնակչության միայն մի փոքր մասն ունի իր միջոցները։ Բնակչության մեծ մասը չի կարող ձեռնարկատիրական գործունեություն ծավալել առանց վարկի, որն ապահովում է մեկնարկային կապիտալը։
Մեկնարկային կապիտալի չափը կախված է հենց նախագծի մասշտաբից։ Գործնականում ոչ մի բիզնես չի կարող սկսվել առանց մեկնարկային կապիտալի կամ մի շարք ռեսուրսների ամբողջությունը, որոնք կարող են ապահովել տնտեսական գործունեության սկիզբը։
Սովորաբար մեկնարկային կապիտալը բաղկացած է անձնական խնայողություններից կամ փոխառված գումարներից։ Կարելի է ձեռք բերել նաև մեկնարկային կապիտալ ներգրավելով ներդրող։ Ի տարբերություն վարկատուների, ներդրողը չի պահանջի հետ վերադարձնել գումար, բայց միևնույն ժամանակ նա կկարողանա ունենալ ընկերության բաժնետոմսեր։
Արտադրության սկզբնական վարման համար անհրաժեշտ ընթացիկ ծախսերը ծածկելու աղբյուրները, և որոնք մեկնարկային կապիտալի մաս են կազմում, փոխառված են և ունեն սեփական միջոցներ։ Սեփական միջոցները ներառում են գումարներ, որը անհրաժեշտ է մաշվածքամարման համար, խնայողություններ, որոնք բխում են շահույթից և կապիտալից, որոնք բխում են բաժնետոմսերի և պարտատոմսերի վաճառքից։ Սեփական միջոցները կազմում են ընկերության ֆինանսների 60-70%-ը։ Փոխառված միջոցները կազմում են ձեռնարկության ամբողջ ֆինանսների 30-40%-ը, դրանք ներառում են առևտրային և բանկային վարկեր։
Հարցումների համաձայն՝ փոքր բիզնեսի ձեռներեցների 74%-ը օգտագործել են իրենց անձնական խնայողությունները` որպես մեկնարկային կապիտալ, 5.3%-ը ընկերներից և ծանոթներից գումար է վերցրել, իսկ 3.2%-ը զբաղվել են մեկնարկային կապիտալի ձևավորմամբ՝ հիմնվելով պետական ​​աղբյուրների վրա։
Գրականություն
Կատեգորիա:Կապիտալ Կատեգորիա:Տնտեսագիտական տերմիններ Կատեգորիա:Տնտեսական ռեսուրսներ
Լուցենկովո (գյուղ, Ռոմնիի շրջան)
Լուցենկովո (Луценкове), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Լուցենկովո գյուղում բնակվում էր 3 մարդ։
Արտաքին հղումներ
Կատեգորիա:Ուկրաինայի Սումիի մարզի Ռոմնիի շրջանի բնակավայրեր Կատեգորիա:Ուկրաինայի գյուղեր
Սթիվեն Փրայս
Սթիվեն Պրայս (Steven Price, ), անգլիացի տաղանդավոր կոմպոզիտոր։ Առավել հայտնի դարձավ Ալֆոնսո Կուարոնի «Գրավիտացիա» ֆիլմից, որի կոմպոզիտորն է հանդիսանում։ Ֆիլմում հնչող հրաշալի երաժշտության համար Սթիվեն Պրայսը ստացավ «Օսկար»՝ «լավագույն օրիգինալ սաունդթրեք» անվանակարգում։
Ծանոթագրություններ
Կատեգորիա:Անգլիացի կոմպոզիտորներ Կատեգորիա:Օսկարակիրներ Կատեգորիա:BAFTA մրցանակի դափնեկիրներ
Ռադովցի (գյուղ, Դերաժնյայի շրջան)
Ռադովցի (Радівці), գյուղ Ուկրաինայի Խմելնիցկիի մարզի Դերաժնյայի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր Կատեգորիա:1629 թվականին հիմնադրված բնակավայրեր
Նիժնի Արխիզ
Նիժնի Արխիզ (Нижний Архыз) կամ Բուկովո Буково, գյուղական ավան Ռուսաստանի Դաշնության Կարաչայ-Չերքեզական Հանրապետության Զելենչուկսկայայի շրջանի կազմում։
Բնակչությունը 2010 թվականին գրանցված տվյալներով կազմում էր 536 մարդ։
Արտաքին հղումներ
Կատեգորիա:Կարաչայ-Չերքեզիայի Զելենչուկսկայայի շրջանի բնակավայրեր
Լո
Լո (ֆրանս. արտասանություն՝ ​[lo]), Կոմունա Ֆրանսիայի արևելքում՝ Բուրգոն Ֆրանշ Կոնտե շրջանի Դուբ դեպարտամենտում ։
Պատմություն
Այն առաջին անգամ հիշատակվել է 1189 թվականին, բայց կան հինգերորդ և յոթերորդ դարերի հնագիտական մնացորդներ։
Տնտեսություն
Խաղողագործությունը տնտեսության մեջ առաջնայինն էր մինչև ֆիլոքսերայի վարակումը։
Զբոսաշրջություն
Լոն գյուղ է երկու հյուրանոցներով և ճամբարով։ Բացօթյա գործունեությունը ներառում է թենիս, ձկնորսություն և կանոե։ Արժե նաև տեսնել Musée de la Vigne et du Vin՝ խաղողագործության թանգարանը և արվեստի պատկերասրահը։
Ելխովկա (գյուղ, Ելխովսկի շրջան)
Ելխովկա (Елховка), գյուղ Ռուսաստանի Սամարայի մարզի Ելխովսկի շրջանի կազմում։
Բնակչությունը 2002 թվականին գրանցված տվյալներով կազմել է 3166 մարդ։
Պատմություն
1780 թվականին՝ Սիմբիրսկի փոխանորդության ստեղծման ժամանակ, Ելխովկա գյուղը Կանդուրչե գետի մոտ և Ելխով լճով կազմել է Սամարայի շրջանի մի մասը ։ 20-րդ դարի երկրորդ կեսին գյուղին կցվել է Նիզովկա գյուղի մոտ գտնվող Ելխովկա մեկ բնակավայրը, այժմ՝ Նիզովսկայա փողոց։ Գյուղի անունը կապված է ցածրադիր գոտում գտնվելու հետ ։
2005 թվականին Ելխովկայում ստեղծվել է տեղական ռեփ F-101 թիմը, որն առաջադրվել է Snickers Urbania 2007 թվականի փառատոնի «Լավագույն երգ» անվանակարգում։
Նիզովկայում են ծնվել՝
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սամարայի մարզի Ելխովսկի շրջանի բնակավայրեր
Թայնի Թեմպա
Պատրիկ Չուկվումեկա Օկոգվու (Patrick Chukwuemeka Okogwu, ), ավելի հայտնի է Թայնի Թեմպա (Tinie Tempah) բեմական անվամբ, բրիտանացի ռեփեր, երգերի հեղինակ և երաժշտական պրոդյուսեր։
Կարիերա
Երաժշտական կարիերան սկսել է 2005 թվականին՝ թողարկելով «Chapter 1 Verse 1-22» միքսթեյպը։ 2007 թվականին հիմնադրել է իր Disturbing London Records ձայնագրման լեյբլը, իսկ 2009 թվականին ստորագրել է պայմանագիր Parlophone ձայնագրման լեյբլի հետ և դարձել դրա անդամ ։ 2010 թվականի հոկտեմբերին թողարկել է իր առաջին՝ «Disc-Overy» անվանումը կրող ստուդիական ալբոմը, որը գլխավորել է Բրիտանիայի ալբոմների հիթ շքերթը ։ Այդ ալբոմի երգացանկում ընդգրկված «Pass Out» և «Written in the Stars» երգերը գլխավորել են բրիտանական սինգլների հիթ շքերթը ։
2012 թվականի «GQ» ամսագիրը Թեմպային անվանել է ամենաոճային տղամարդ ։ 2013 թվականի նոյեմբերին վաճառքի է դուրս եկել նրա երկրորդ ալբոմը՝ «Demonstration»-ը ։ Թեմպան իր մասնակցությունն է ունեցել այնպիսի հիթային երգերում, որոնցից են` «Earthquake» (Labrinth), «R.I.P.» (Ռիտա Օրա), «Tsunami (Jump)» (DVBBS և Borgeous), «Crazy Stupid Love» (Շերիլ Քոուլ), «Turn the Music Louder (Rumble)» (KDA) և այլն։
Արտաքին հղումներ
Կատեգորիա:1988 ծնունդներ Կատեգորիա:Նոյեմբերի 7 ծնունդներ Կատեգորիա:Անգլիացի ռեփերներ Կատեգորիա:Բրիտանացի երգահաններ Կատեգորիա:Լոնդոն քաղաքում ծնվածներ Կատեգորիա:Brit Awards մրցանակի դափնեկիրներ Կատեգորիա:Բեմական կեղծանուններ
Վլադիմիր Կրյուչկով
Վլադիմիր Ալեքսանդրովիչ Կրյուչկով (Влади́мир Алекса́ндрович Крючко́в, ), խորհրդային պետական գործիչ, 1988-1991 թվականների ԽՍՀՄ ՊԱԿ-ի նախագահ (ԿԳԲ), Յուրի Անդրոպովի մտերիմ զինակիցներից մեկը։ Արտակարգ դրության պետական կոմիտեի (ГКЧП) անդամ (1991 թվականի օգոստոսի 18-21):
ԽՍՀՄ Բանակի գեներալ (1988 թվականի հունվարի 27), 1944 թվականից ԽՄԿԿ անդամ, Կենտկոմի անդամ (ընտրվել է 1986, 1990), ԽՍՀՄ Գերագույն խորհրդի Ազգությունների խորհրդի 11 գումարման պատգամավոր ԲԽՍՀ-ից (1984-1989), ԽՄԿԿ ԿԿ Քաղբյուրոյի անդամ (1989 սեպտեմբերի 20-1990 հուլիսի 13)։
Կրյուչկովը դարձել է ԽՍՀՄ ՊԱԿ-ի վեցերորդ կալանավորված ղեկավարը (Յագոդա, Եժով, Աբակումով, Բերիա, Մերկուլով) և նրանցից միակը, ով չի դատապարտվել գնդակահարության։
Կենսագրություն
Վլադիմիր Կրյուչկովը ծնվել է 1924 թվականի փետրվարի 29-ին Ռուսաստանի Ցարիցին քաղաքում, բանվորի ընտանիքում։ Նրա ծնողները Իոսիֆ Ստալինի թունդ կողմնակիցներ էին։
Աշխատել է մակնիշող 1941-1942 թվականներին Ստալինգրադի թիվ 221 հրետանային գործարանում, որից հետո մինչև 1943 թվականներին՝ Գորկու թիվ 92 հրետանային գործարանում ։ 1943 թվականից կատարել է կոմերիտական աշխատանք ։ 1944 թվականին անդամագրվել է կոմունիստական կուսակցության կազմում և դարձել լրիվ դրույքով ՀամԼԿԵՄ աշխատակից։ 1943-1944 թվականներին եղել է Ստալինգրադում ԽՍՀՄ շինարարության նախարարության 25-րդ հատուկ շինմոնտաժային տեղամասի ՀԼԿԵՄ Կենտկոմի կոմսօրգ (կոմերիտմիության կազմակերպիչ)։
Իրավաբանական գործունեություն
Կրյուչկովի կարիերան խորհրդային արդարադատության համակարգում սկսվել է իրավաբան դառնալուց հետո։ Նա սկզբում աշխատել է իր հայրենի քաղաքում Ստալինգրադի դատախազությունում որպես քննիչ, հետագայում՝ դատախազ։
Աֆղանական պատերազմ. գործունեություն
Աֆղանստանի պատերազմի ժամանակ մասնակցել է խորհրդային զորքերը Աֆղանստան մտցնելու կազմակերպման աշխատանքներին, Քաբուլում ՊԱԿ-ի ներկայացուցչության ձևավորմանը և ՊԱԿ-ի հատուկ նշանակության "Որոտ" ու "Զենիթ" ջոկատների միջոցով Ամինա պալատի գրոհի նախապատրաստմանը։ Կրյուչկովը նաև կատարել է աֆղանական առաջնորդ Բաբրակ Կարմալին փոխարինելու մասին ԽՄԿԿ ԿենտԿոմի Քաղբյուրոյի որոշման իրականացման առաքելությունը, Քաբուլ կատարած այցի ժամանակ համոզելով հրաժարական տալ ։ Խորհրդային կողմը կատարում էր Ժնևյան համաձայնագրի պայմանները, իսկ ամերիկյան կողմը միայն սպասում էր Աֆղանստանից խորհրդային զորքերի շուտափույթ դուրս բերմանը։ ՊԱԿ-ի ղեկավարը համարում էր, որ դրանից հետո ԱՄՆ-ին մնում էր միայն տապալել Նաջիբուլայի ռեժիմը և Քաբուլում տեսնել ամերիկյան շահերին համապատասխան ղեկավարներ ։
Արտակարգ դրության պետական կոմիտեի (ГКЧП) անդամ
1991 թվականի օգոստոսի 5-ից օգոստոսի 17-ը կազմակերպել է ապագա Արտակարգ դրության պետական կոմիտեի (ГКЧП) անդամների հանդիպումները և խորհրդակցությունները։ Դարձել է ԽՍՀՄ ГКЧП անդամ (օգոստոսի 18-21-ը) ։
Ձերբակալություն և զղջում
Օգոստոսի 22-ին Վլադիմիր Կրյուչկովը ձերբակալվել է ГКЧП-ի գործունեությանը մասնակցելու համար ՌՍՖՍՀ ՔՐԵԱԿԱՆ օրենսգրքի 64 հոդվածով՝ Հայրենիքի դավաճանություն ։ Գտնվել է Մատրոսկայա տիշինա բանտում ։ Կրյուչկովի փաստաբաններն էին Յուրի Իվանովը և Յուրի Պիլիպենկոն։
Կրյուչկովի ձերբակալության օրը ԽՍՀՄ նախագահ Միխայիլ Գորբաչովը ՊԱԿ-ի նախագահի պաշտոնից նրան ազատելու մասին հրամանագիր է արձակել և այդ որոշումը ներկայացրել է ԽՍՀՄ Գերագույն Խորհրդի նստաշարջանի քննարկմանը ։ Ըստ ԽՍՀՄ Սահմանադրության 113 հոդվածի 3 կետի և 127 հոդվածի 6 կետի՝ միութենական կառավարության անդամները ԽՍՀՄ նախագահի կողմից նշանակվում և պաշտոնից ազատվում են Գերագույն Խորհրդի համաձայնությամբ ։
Ձերբակալության օրը` օգոստոսի 22-ին, տեղի է ունեցել Կրյուչկովի առաջին հարցաքննությունը։ Նա հայտարարել է, որ ոչ մի անգամ չի քննարկել Միխայիլ Գորբաչովին ԽՍՀՄ նախագահի պաշտոնից զրկելու մասին, այլ խոսքն այն մասին է եղել, որ Գորբաչովն իր լիազորությունները ժամանակավորապես հանձնի փոխնախագահ Գենադի Յանաևին ։ Նրա խոսքով, Գորբաչովը օգոստոսի 18-ի Ֆորոսում ԳԿՉՊ-ի պատվիրակության հետ հանդիպմանը հայտարարել է, որ չի պատրաստվում լիազորությունները փոխանցել Յանաևին, բայց ասել է, որ նրանք փորձեն արտակարգ դրություն հայտարարել և հայտնել է իր առողջության վատացման մասին («ռադիկուլիտն անհանգստացնում է») ։ Կրյուչկովը քննիչներին հայտնել է նաև, որ ГКЧП -ն որևէ գործողություն չի ձեռնարկել ընդդեմ ՌԴ ղեկավարության։ Ըստ նրա ГКЧП անդամները հասկանում էին, որ դա կարող է հանգեցնել անկանխատեսելի հետևանքների (նա այդպես է պատասխանել ՌԽՖՍՀ Գերագույն Խորհրդի գրոհի և Արխանգելսկից նախագահ Ելցինի մեկնելուն խոչընդոտելու մասին հարցերին) ։
Կրյուչկովը ձերբակալությունից 2 օր անց նամակ է գրել ՊԱԿ-ի ղեկավարի պաշտոնում իրեն փոխարինող Վադիմ Բակատինին (Գորբաչովը օգոստոսի 23-ին նշանակումն արդեն կատարել էր, բայց այդ պահին դեռևս հաստատված չէր Գերագույն Խորհրդի կողմից), որում ԳԿՉՊ գործողություններն անվանել է պետական հեղաշրջում, իսկ իր մասնակցությունը՝ հանցավոր գործողություն ։ 2010 թվականի Հինգերորդ ալիքի Ժամանակի դատ ծրագրում փաստաբան Յուրի Իվանովը հայտարարել է, որ այս նամակն իր պաշտպանյալը հոգեբանական ճնշման տակ է գրել։ Կալանքի առաջին հարցաքննությունների ընթացքում, 2-3 օր շարունակ, երբ Կրյուչկովը դեռևս փաստաբան չուներ, միացվում էր ռադիո, որով ասվում էր, որ նա «դահիճ» է և «մարդասպան»։ Հարկ է նշել, որ արդեն հաջորդ օրը (օգոստոսի 25-ին) Կրյուչկովը նամակ է գրել Գորբաչովին, որում մեկ անգամ ևս հայտարարել է, որ ГКЧП չէր պլանավորում հեռացնել նրան ԽՍՀՄ նախագահի պաշտոնից։
1991 թվականի դեկտեմբերի 19-ին անկախ Լիտվայի գլխավոր դատախազությունը հեռակա կարգով մեղավոր ճանաչեց ԼԽՍՀ-ի Քրեական օրենսգրքի 88-րդ հոդվածի 2-րդ մասով (հեղաշրջման փորձ) 1991 թ. հունվարին Վիլնյուսի դեպքերին մասնակցություն ունենալու համար։ Հոդվածը նախատեսում էր մինչև 15 տարի ազատազրկում կամ գնդակահարություն ։
Ազատ արձակվելուց հետո գործունեություն
Կրյուչկովը դարձել է ԽՍՀՄ պետանվտանգության մարմինների վեցերորդ կալանավորված ղեկավարը (Յագոդա, Եժով, Աբակումով, Բերիա, Մերկուլով) և նրանցից միակը, ով չի դատապարտվել գնդակահարության։
Մահ
Մահացել է 2007 թվականի նոյեմբերի 23-ին, Մոսկվայում սրտամկանի կաթվածից 84 տարեկանում, կարճատև հիվանդությունից հետո ։ Հրաժեշտի արարողությունը տեղի է ունեցել Ռուսաստանի ФСБ-ի Մշակութային կենտրոնում, մասնակցել է Ռուսաստանի ՖՍԲ տնօրեն Նիկոլայ Պատրուշևը, ՌԴ СВР/ԱՀԾ տնօրեն Միխայիլ Ֆրադկովը, Վ. Վ. Պուտինը չի մասնակցել ։ Թաղված է Մոսկվայում, Տրոեկուրովյան գերեզմանատանը (հողամաս 10)։
Ընտանիք
Հայրը` Ալեքսանդր Եֆրեմովիչ Կրյուչկովը (1889-1951) և մայրը` Մարիա Ֆյոդորովնա Կրյուչկովան (1896-1987) եղել են թունդ ստալինականներ։
Կինը՝ Կրյուչկովա Եկատերինա Պետրովնան (1924-2005), ռուսաց լեզվի և գրականության ուսուցչուհի էր։ Ունեցել է երկու որդիներ՝ Սերգեյ Կրյուչկով (1950) և Ալեքսեյ Կրյուչկով (1957-13.02.2007): Ալեքսեյ Կրյուչկովը աշխատել է Ռուսաստանի ԱԳՆ գլխավոր խորհրդական։
Թոռները՝ Անդրեյ Ալեքսեյի Կրյուչկով և Վլադիմիր Ալեքսեյի Կրյուչկով։
Հուշագրություններ
Վերջին տարիներին աշխատել է հուշագրությունների վրա, գրել է գրքեր.
Արտաքին հղումներ
Կատեգորիա:Տրոեկուրովյան գերեզմանատանը թաղվածներ Կատեգորիա:Խորհրդային պետական գործիչներ Կատեգորիա:ԽՍՀՄ ՊԱԿ սպաներ Կատեգորիա:Մոսկվայի պետական իրավաբանական ակադեմիայի շրջանավարտներ Կատեգորիա:ԽՄԿԿ 27-րդ համագումարի պատվիրակներ Կատեգորիա:Սրտամկանի ինֆարկտից մահացածներ
(4205) Դավիդ Հյուջես
(4205) Դավիդ Հյուջես (David Hughes), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1985 թվականի դեկտեմբերի 18-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 1,726503 ա. մ., առավելագույնը մոտենում է 1,4689 ա. մ. հեռավորության վրա և հեռանում 1,9842 ա. մ. ։ Արեգակի շուրջ մեկ ամբողջական պտույտ է կատարում 828,61 երկրային օրվա ընթացքում, իր ուղեծրով շարժվելով միջինում 0,434463 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,48° անկյուն։
Ջեֆերսոն շրջան (Այովա)
Ջեֆերսոն շրջան (Jefferson County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.127 կմ² է, բնակչությունը՝ 16.843 մարդ (2010 թ. տվյալներով)։ Շրջկենտրոնն է Ֆերֆիլդ բնակավայրը։ Կազմավորվել է 1839 թ.։
Կատեգորիա:Այովայի շրջաններ
Սաղմոսարան (1644)
Ծանոթագրություններ
Կատեգորիա:Մատենադարանի ձեռագրեր
Չալ (Ջուլամերկի գավառ)
Չալ, գյուղ Արևմտյան Հայաստանում, Վանի վիլայեթի Ջուլամերկի գավառակում ։ Գտնվում էր Ջուլամերկ քաղաքից 3 կմ հյուսիս, Մեծ Զաբ գետի վտակներից մեկի ձախ ափին՝ սարալանջի վրա։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի քրդաբնակ բնակավայրեր
Ճարտարապետությունը և արվեստը Հին Եգիպտոսում
Մինչդինաստիկ շրջան
Մինչդինաստիկ շրջանի մշակույթի մասին մեծ մասամբ պատկերացում են տալիս հիերոգլիֆներում պատկերված տների ն հնագիտական բնակավայրերի մնացորդները։ Այս շրջանում կավից և եղեգնից պատրաստված պարզունակ բնակարանները հետզևետե փոխարինվում են ուղղանկյուն հատակագծով, փայտյա և հում աղյուսե կառույցներով։ Մարդկանց և կենդանիների արձանները, դամբարանների որմնանկարները, անոթների նկարազարդումները թեմայով կապված են ննջեցելոց պաշտամունքին ն որսորդական մոգական հավատամքին։ Որպես կանոն, պատկերումները երկրաչափորեն պարզեցված են։ Մ․թ․ա․ 5-3-րդ հազարամյակների սահմանին կոմպոզիցիան ավելի է կարգորոշվում՝ բաժանվում է գոտիների, առաջնորդի պատկերումը չափերով առանձնացվում է։
Վաղ թագավորության շրջան
Վաղ թագավորության շրջանում ձնավորվում են եգիպտական ճարտարապետության և արվեստի սկզբունքները, որոնք այնուհետև, մի քանի հազարամյակների ընթացքում, հիմք են ծառայել նրա զարգացմանը։ Կազմավորվում է արվեստի ձևերի և տեսակևերի դասակարգումը, ուր առաջատար դերը ըևկնում է ճարտարապետությանը, որը սերտորեն կապված էր ննջեցելոց պաշտամունքին։ Նրանում իշխող մոնումենտալության և հավասարակշռության սկզբունքները, արտահայտելով սոցիալական կարգի անսասանությունը և փարավոնի գերմարդկային մեծության գաղափարը, մեծ ազդեցություն ունեին ճարտարապետությանը սերտորեն կապված քանդակի և գեղանկարչության զարգացման վրա։ Այս շրջանի պաշտամունքային ճարտարապետության հիմնական տեսակը մաստաբան էր։ Այն վերգետնյա կառույց էր, կառուցվում էր թաղման խցի վրա` հին եգիպտական տան նմանությամբ և հիշեցնում էր հատած բուրգ՝ ուղղանկյուն հատակագծով, (հատած բուրգի ձևով դամբարան, որի ստորգետևյա մասում տեղավորված էին թաղման սենյակները)։ Քանդակին բնորոշ է սիմետրիան, ստատիկությունը, երկրաչափական ընդհանրացումը (Հասեհեմ փարավոնի քանդակը, մ․թ․ա․ 3-րդ հազարամյակի սկիզբ)։ Ռելիեֆում ուժեղանում է հորինվածքի ռիթմիկական կարգավորումը, սիլուետների գրաֆիկական հստակությունը, պատկերումները խստորեն ենթարկվում են քարի հարթությանը (Նարմեր փարավոնի սալը (պալետկա), մ․թ․ա․ 3000 թվականներ)։
Հին թագավորության ժամանակաշրջան
=== Եգիպտական քանդակ ===
Եգիպտական քանդակի վիրտուոզ վարպետները չեն մեռցրել, այլ բացահայտել են քարի բնական հատկությունները՝ կարծրությունը՝ ծանրությունը, կայունությունը՝ նյութի սկզբնական ստրուկտուրան թողնելով նշմարելի։ Ծավալներն ընդհանրացված են, անցումները՝ հարթված։ Հագուստների մանրակրկիտ կատարված տարրերը, գլխարկ-թագերը, ոսկերչական զարդարանքները դեկորատիվ դեր են կատարում։ Մ․թ․ա 15-րդ դարին ստեղծված Տաթշեփսուտ թագուհու տաճարը (ճարտարապետ Սենմուտ) Դեյր-էլ-Բահարի ում տարածության մեջ ընդարձակվող ճարտարապետական համալիր է՝ բաղկացած երկու դարավանդային հարկերից, պորտիկներով, սյունաշարով կազմված չծածկված գավթից և վիմափոր սրբարանից։ Այստեղ քիվերը և նախադորիական սյուները խիստ, բանական կարգորոշվածությամբ համադրվում են ժայռերի խառնիխուռն պատկերին, մեղմ և նրբագեղ արձանները, ռելիեֆները և որմնապատկերները տաճարին հաղորդում են լուսավորություն և ներդաշնակ պարզություն։ Որմնանկարներին բնորոշ է մտերմիկ քնարականությունը, շարժումների և դիրքերի ազատություևը, գունահարաբերումների նրբություևը։ Խնջույքների, տոնախմբությունների, որսի տեսարանները պատկերվել են բնապատկերի ֆոնի վրա։ Տատկապես մեծ տեղ էր տրվում լուսաստվերի նրբին խաղով խորաքանդակին (Տաթշեփսուտ թագուհու տաճար ի ռելիեֆները, մ․ թ․ ա․ 15-րդ դարի սկիզբ)։ Կիսավիմափորի հետ մեկտեղ == տարածվում են «բաց» տիպի տաճար-սրբարանները։ Սրանք, որպես կանոն, բաղկացած են սյունաշարով կազմված չծածկված գավթից, լոտոսա-պապիրուսաձև խոյակներով մոնումենտալ սյունաշարերից, որոնց հետևում է աստվածևերի արձաններով տաճարը։ Երկու մեծաչափ մույթեր (պիլոևևեր) ձևաստեղծում են մուտքը, որի առջևում օբելիսկն է և աստվածևերի կամ փարավոնների արձաններ։ Դեպի տաճարն է բերում սֆիևքս արդ ուղին։ Տաճարի որմերը զարդարվում են փարավոնների զինհաղթությունների տեսարաններով (Ամոն-Ռա աստծո տաճարը Կառնակ ում, Լուքսոր ում)։ էխնաթոն փարավոնի տիրակալության ժամանակ հին աստվածների պաշտամունքը փոխարինվում է Աթոն (պատկերվում էր արնի սկավառակի ձնով) աստծով։ Հիմնարկվում է Եգիպտոսի նոր մայրաքաղաքը՝ Ախեթաթոնը։ Հին եգիպտական արվեստի վերջին ծաղկումը եղել է, այսպես կոչված, Սայիսյան դինաստիայի (մ․ թ․ ա․ 7-րդ դար) կարճատև ժամանակաշրջանում։
Պարսկաստանի տրապետության շրջանից պահպանված հուշարձաններ
Պարսկաստան ի տիրապետության շրջանից (մ․ թ․ ա․ 525 թվականից սկսած մոտ 200 տարի) քիչ հուշարձաններ են պահպանվել (Կահիրե ի հին մասում պարսիկների կառուցած ամրոցի ավերակները)։
Հելենիստական շրջան
Մ․ թ․ ա․ 4-րդ դարում երկիրը Ալեքսանդր Մակեդոնաց ու նվաճումից հետո ընդգրկվում է հելլենիստական, իսկ ավելի ուշ՝ Հին Հռոմ ի մշակույթի ոլորտը։ Այդ ժամանակաշրջանի պաշտամունքային ճարտարապետության մեջ զուգակցվում են անտիկ և հին եգիպտական ձևերը (Հորուս աստծո տաճարը՝ Էդֆուում, մ․ թ․ ա․ 3-1-ին դարեր)։ Հին եգիպտական և հռոմեական արվեստի ավանդույթների յուրօրինակ համաձուլվածք են Ֆայում օազիսում հայտնաբերված 1-4-րդ դարերի դիմապատկերները։ Բյուզանդիայի տիրապետության ներքո (4-րդ վերջից) Եգիպտոսում կազմավորվում է քրիստոնեական արվեստի տեղային ինքնատիպ տարատեսակներից մեկը (տես Ղպտիներ)։ 7-րդ դարի Եգիպտա-արաբական, նվաճումներից հետո դարձավ արաբական մշակույթի ոլորտներից մեկը։
Գրականության ցանկ
1.W. M. Flinders Petrie, Kahun, Gurob, and Hawara, Kegan Paul, Trench, Trübner, and Co., London 1890 3.Science, "Excavation of the Temple of Luxor," Science, 6, no. 6 (1885)։ 370.
2. Матье М.Э., Искусство древнего Египта, Ленинград, 1961.
3. Edwards I.E. 1993, The Pyramids of Egypt, Lond4. AEgArOn - Ancient Egyptian Architecture Online, open source project Ancient Egyptian Architecture - Aldokkan Ancient Egypt Houses 5.Матье М.Э., Искусство древнего Египта, Серия ―Очерки истории и теории изобразительных искусств‖, Москва, 1970.
Republic Records
Republic Records, ամերիկյան ձայնագրման լեյբլ, որը գործում է որպես Universal Music Group-ի դուստ լեյբլ։ Այն հիմնադրվել է 1995 թվականին Էյվերի Լիփմանի և Մոնթե Լիփմանի կողմից որպես անկախ լեյբլ, իսկ 2000 թվականին UMG-ը ձեռք է բերում այն։
Արտիստներ
Հայտնի արտիստների շարքում են Էմի Ուայնհաուսը, Nickelback-ը, Լիլ Ուեյնը, Դրեյքը, Նիքի Մինաժը, Ջեսսի Ջեյը,  Բեն Հովարդը, Քոլբի Քոյլլատը, Ջեյ Շոնը,, Icy Narco-ն, Էյքոնը, Քելլի Ռոուլենդը, 3 Doors Down, Թայգան, Միկան, Florence and the Machine-ը, Godsmack-ը, Owl City-ն և The Weeknd-ը, Post Malone-ը, Հեյլի Ստեյնֆիլդը, Ջասթին Բիբերը, TXT խումբը, Ski Mask The Slump God-ը, Դեմի Լովատոն, Jonas Brothers-ը Սնուփ Դոգը և Վիզ Խալիֆան։
Պայմանագիր կնքած վերջին արտսիտները դարձան՝ «Վիքտարիուս» և «Սեմ և Քեթ» հեռուստասերիալների աստղ Արիանա Գրանդեն և նորզելանդացի երգչուհի Լորդը։
2018 թվականի նոյեմբերի 19-ին հայտնի դարձավ, որ Թեյլոր Սվիֆթը պայմանագիր է կնքել լեյբլի հետ ։
Արտաքին հղումներ
Կատեգորիա:Ձայնագրման լեյբլներ
Ռոսոխի (գյուղ, Դերաժնյայի շրջան)
Ռոսոխի (Розсохи), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Ռոսոխի գյուղում բնակվում էր 265 մարդ։ Բնակավայրը զբաղեցնում է 1339 կմ² տարածք։ Բնակչության խտությունը կազմում էր 197,91 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր
Վալերյանովկա (գյուղ, Ռոժիշչեի շրջան)
Վալերյանովկա (Валерянівка), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1648 թվականին։
Ժողովածու (871)
Ժողովածու (871), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 871 թվի տակ։ Ձեռագիրը գրվել է 1680 թվականին Սիմեոն Ջուղայեցի (փոքր) գրիչի կողմից, Նոր Ջուայում։ Գրված է թղթի վրա, որը ունի 18,2X11,8 սմ չափս։ Ձեռագիրը կազմված է 240 թերթից։ Գրված է միասյուն, նոտրգրով։ Պահպանակը ունի 8 էջ, գրված է՝ թղթի վրա՝ տպագրով։ Կազմը` կաշեպատ տախտակ դրոշմազարդ։ Հիշատակարաններ՝ գրչի՝ 48բ ։
Վալերյանովկա (գյուղ, Ռոժիշչեի շրջան)
2001 թվականի տվյալներով Վալերյանովկա գյուղում բնակվում էր 158 մարդ։ Բնակավայրը զբաղեցնում է 0,96 կմ² տարածք։ Բնակչության խտությունը կազմում էր 164,58 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Ռոժիշչեի շրջանի բնակավայրեր Կատեգորիա:Ուկրաինայի գյուղեր Կատեգորիա:1648 թվականին հիմնադրված բնակավայրեր
Ջովաննի Գորիա
Ջովաննի Ջուզեպպե Գորիա (Giovanni Giuseppe Goria, ), իտալացի, քաղաքական և պետական գործիչ, Իտալիայի վարչապետը 1987 թվականի հուլիսի 28-ից մինչև 1988 թվականի ապրիլի 13-ը։ 1960 թվականից Իտալիայի Քրիստոնեա-դեմոկրատական կուսակցության անդամ։
Ժողովածու (871)
Ծանոթագրություններ
Կատեգորիա:Մատենադարանի ձեռագրեր
Ջովաննի Գորիա
Կենսագրություն
Առաջին անգամ պատգամավոր է ընտրվել 1976 թվականին։ 1981 թվականից մինչև 1982 թվականը եղել է գանձապետարանի նախարարի տեղակալը։ Ջովաննին եղել է  ՔԴԿ-ում «ձախ կենտրոնի» ներկայացուցիչ և Ալդո Մորոյի զինակից ընկերը։ 1987 թվականի հուլիսին ընտրվել է որպես Իտալիայի վարչապետ, սակայն նրա կառավարությունը ղեկավարել է ընդամենը 260 օր։ Վարչապետի պաշտոնում պաշտոնաթող լինելուց հետո՝ 1989 թվականին ընտրվել է Եվրախորհրդարան։ Զբաղեցրել է գյուղատնտեսության նախարարի պաշտոնը Ջուլիո Անդրեոտիի կառավարման ժամանակ (1991-1992)։ 1992 թվականին դարձել է ֆինանսների նախարարի Ջուլիանո Ամատոնի ղեկավարման ընթացքում։ 1993 թվականին բացահայտվել է խոշոր կոռուպցիա, որում ներգրավվեծ են եղել Քրիստոնեա-դեմոկրատական ​​կուսակցության բազմաթիվ հայտնի դեմքեր, և Գորիան ստիպված  է եղել հրաժարական տալ։ Մինչ հետաքննության ավարտը՝ 1994 թվականի մայիսի 21-ին, մահացել է իր հայրենի Աստի քաղաքում։
Ծանոթագրություններ
Կատեգորիա:Իտալիայի վարչապետներ Կատեգորիա:Իտալացի տնտեսագետներ Կատեգորիա:Թոքի քաղցկեղից մահացածներ Կատեգորիա:Իտալիայի պետական գործիչներ Կատեգորիա:Իտալիայի քաղաքական գործիչներ
Կանաչ կրիա
Կանաչ կրիա կամ կանաչ ծովային կրիա, հաճախ անվանում են նաև ապուրի կրիա, կրիաների կարգի ծովային կրիաների ենթակարգին պատկանող ծովաբնակ սողուն՝ կրիա։
Նախկինում նավաստիների համար ծառայել է, որպես «կենդանի պահածո», քանի որ կենդանին նավախցիկներում կարող է ապրել բավականին երկար՝ առանց կեր ընդունելու ։
Տարածվածության արեալ
Համարվում է արևադարձային կրիայի տիպիկ օրինակ։ Կանաչ կրիայի տարածվածության արեալը ընդգրկում է Համաշխարհային օվկիանոսի արևադարձային և մերձարևադարձային գոտիները (հետևաբար՝ Հյուսիսային սառուցյալ օվկիանոսում առանձնյակը տարածված չէ)։
Նկարագրություն
Սեռական դիմորֆիզմը հստակ արտահայտված է, քանի որ ի տարբերություն էգի, արուները ունեն ավելի երկար պոչ և ավելի վառ գունավորում։
Արուի պոչի երկարությունը հասնում է մինչև 30 սմ-ի։ Գույնը դեղնականաչավուն է կամ դարչնագույն՝ կանաչ պուտերով։
Ծանոթագրություններ
Կատեգորիա:Ծովային կենդանիներ Կատեգորիա:Կրիաներ
Հեմերա
Հեմերան, նրա եղբայր Եթերի (Լույս) համ՝ կին, համ՝ քույրն է եղել, չնայած վերջինն ոչ մի դեր չի խաղացել նրա պաշտամունքի մեջ։ Ըստ Հիգինոսին նրա երեխաներն էին՝ Ուրանոսը, Գեան և Տարտարոսը, Սկզբնական աստվածություններ, բայց Հեսիոդը նշում է միայն Տալլասային։
Համաձայն Հեսիոդի Թեոգոնիաին, Հեմերան լքում է Տարտարոսը, երբ Նիկտան գալիս է, իսկ երբ Հեմերան վերադառնում է, Նիկտան է հեռանում.
Պավսանիասցին կարծես շփոթում նրան Էոսի հետ, երբ ասում է, որ նա (Էոսն) է փախցրել Կեփալոսին և իրենից ծնել Փաեթոնին ։ Պավսանիասցին Աթենքի արքայական սյունասրահի կղմինդրի ծածկի վրա պատկերված Էոսին, Կեֆալոսի հետ, նույնականացմում է Հեմերային հետ։ Նա կատարում է այդ նույնականացումը կրկին Ամիկլայում և Օլիմպիայում (որտեղ համարվում է Մեմնոսի մայրը), հիմնվելով Էոսի արձանների և նկարազարդումների վրա։
Աղբյուրներ
Կատեգորիա:Հին հունական աստվածներ Կատեգորիա:Աստվածներ այբբենական կարգով Կատեգորիա:Կերպարներ այբբենական կարգով
Ջոնսոն շրջան (Այովա)
Ջոնսոն շրջան (Johnson County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.590 կմ² է, բնակչությունը՝ 130.882 մարդ (2010 թ. տվյալներով)։ Շրջկենտրոնն է Այովա Սիթի քաղաքը։ Կազմավորվել է 1837 թ.-ին։
Կատեգորիա:Այովայի շրջաններ
Սարգիս Էլբակյան
Սարգիս Էդուարդի Էլբակյան, հայ երաժշտագետ, մանկավարժական գիտությունների թեկնածու (2003), Հայաստանի պետական մանկավարժական համալսարանիի պրոֆեսոր (2016) ։
Կենսագրություն
Սարգիս Էլբակյանը ծնվել է Մոսկվայում, 1961 թվականի հոկտեմբերի 26-ին։ Սովորել է Երևանի Սայաթ-Նովայի անվան և Երևանի Չայկովսկու անվան երաժշտական դպրոցներում, 1985 թվականին ավարտել է Երևանի Կոմիտասի անվան պետական կոնսերվատորիան։ 1979–2007 թվականներին Սարգիս Էլբակյանը դասավանդել է Հայաստանի երգչախմբային ընկերության մանկական երաժշտական ստուդիայում (տեսություն և սոլֆեջջո), 1986 թվականներից՝ Հայաստանի պետական մանկավարժական համալսարանում, 2008–2012 թվականներին եղել է երաժշտության տեսության և մեթոդիկայի, 2017 թվականից՝ մանկավարժության ամբիոնների վարիչ, 2012-2015-ին՝ գեղարվեստական կրթության ֆակուլտետի դեկան։
Սարգիս Էլբակյանի ուսումասիրությունները վերաբերում են հայ երաժշտության պատմությանն ու տեսությանը, երաժշտական մանկավարժությանը, երաժշտության տեսությանը և երաժշության պատմություն առարկաների դասավանդման մեթոդիկային։
Հեղինակ է «Երաժշտատեսական առարկաները ստեղծագործական կարողությունների զարգացման միջոց» (2007) մենագրության, գիտամեթոդական և ուսումնական ձեռնարկների, 2013 թվականին կազմել է «Հարմոնիայի խնդիրների ժողովածուն»։
Արտաքին հղումներ
Կատեգորիա:Հայ երաժշտագետներ Կատեգորիա:Մանկավարժական գիտությունների թեկնածուներ
Կապիտալիստական խաղաղություն
Կապիտալիստական խաղաղություն, ( առևտրային խաղաղություն ) ենթադրում է, որ շուկայի բաց լինելը նպաստում է պետությունների միջև ավելի խաղաղ վարքագծին, և որ զարգացած շուկայական կողմնորոշված տնտեսությունները ավելի քիչ հավանական է, որ բախվեն միմյանց հետ։ Ժողովրդավարական խաղաղության տեսության և խաղաղության ինստիտուցիոնալիստական փաստարկների հետ մեկտեղ, առևտրային խաղաղությունը կազմում է խաղաղության Կանտյան եռոտանի մի մասը։ Առևտրային խաղաղության նշանավոր մեխանիզմները պտտվում են այն մասին, թե ինչպես են կապիտալիզմը, առևտրային փոխկախվածությունը և կապիտալի փոխկախվածությունը բարձրացնում պատերազմի ծախսերը, խրախուսում են խմբերին լոբբինգ իրականացնել պատերազմի դեմ, դժվարացնում են առաջնորդների համար պատերազմ գնալը և նվազեցնում նվաճումների տնտեսական օգուտները ։
Գիտնականները քննարկել են առևտրային խաղաղության թեզի էմպիրիկ և տեսական վավերականությունը, ինչպես նաև տեսության հիմքում ընկած մեխանիզմները  ։ Ըստ Էրիկ Գարցկեի և Ջյակուն Ջեկ Չժանի, տնտեսական փոխկախվածության և հակամարտությունների փոխհարաբերությունների վերաբերյալ ապացույցները վերջնական չեն ։
Պատմություն
Առևտրային խաղաղության փիլիսոփայական արմատները, որոնք սերտորեն կապված են դուքս առևտրի հայեցակարգի հետ, կարելի է գտնել մինչև Մոնտեսքյոն, Դեյվիդ Հյումը, Ռիչարդ Կոբդենը, Իմանուել Կանտը, Ջոզեֆ Շումպետերը, Նորման Անջելը և դասական տնտեսական տեսությունը ։ Իր 1795 թվականի «Հավերժական խաղաղություն» էսսեում Իմանուել Կանտը, ի թիվս այլ բաների, պնդում էր, որ «առևտրի ոգին... վաղ թե ուշ գրավում է յուրաքանչյուր ազգ և անհամատեղելի է պատերազմի հետ» ։ Քսաներորդ դարի սկզբին Նորման Անջելլը պատճառաբանեց, որ ժամանակակից տնտեսություններում առևտրային փոխկախվածությունը պատերազմը դարձնում է ոչ շահավետ ։ Հետագայում Ջոզեֆ Շումպետերն առաջարկեց այն դիտարկումը, որ կապիտալիզմի առաջընթացով մարդիկ ձևավորվում են «անպատերազմ տրամադրվածություն» ։ Կառլ Պոլանին պնդում է «Մեծ փոխակերպումը» գրքում, որ միջազգային ֆինանսների առաջացումը Եվրոպայում խաղաղության հիմնական ներդրումն էր Նապոլեոնյան պատերազմների ավարտից մինչև Առաջին համաշխարհային պատերազմը ։
Առևտրի փոխկախվածություն
Կապիտալիստական ​​խաղաղության փոխկապակցված առևտրի տեսությունը կառուցված է դասական տնտեսական տեսության հիմքերի վրա։ Այս գաղափարը, որին կարելի է հետևել մինչև Կանտ, դարձավ կապիտալիստական ​​խաղաղության սկզբնական տեսական բացատրությունը ։ 1996 թվականին Էրիխ Ուիդը առևտուրն ու ազատ շուկաները կապեց զարգացման և խաղաղության հետ՝ առաջարկելով, որ առևտրային փոխկախվածությունը խաղաղություն է առաջացնում ազգերի միջև ։ Ուիդը դրան հետևեց այն, ինչ նա անվանեց «կապիտալիստական ​​խաղաղություն» ։ Այնուամենայնիվ, առևտրի և զարգացման միջև կապի էմպիրիկ բացահայտումները կասկածի տակ են դրվել, քանի որ մի ուսումնասիրություն ցույց է տվել, որ ՀՆԱ-ի հարաբերակցությունը արտաքին առևտրի նկատմամբ կազմում է ընդամենը 0,08՝ չափված մեկ շնչի հաշվով գրանցված ՀՆԱ-ով ։ Սթիվեն Գենտը և Մարկ Կրեշենցին պնդում են, որ տնտեսական փոխկախվածությունը նվազեցրել է միջպետական ​​հակամարտությունը շուկայական հզորության շուրջ ։
Քեթրին Բարբիերին հետ է մղել առևտրային խաղաղության թեզը՝ գտնելով միայն սահմանափակ էմպիրիկ աջակցություն այդ թեզի համար ։ 2021 թվականին Մարիա Գրինբերգի «Միջազգային անվտանգություն» ուսումնասիրությունը ցույց է տվել, որ պետությունները հաճախ առևտրով են զբաղվում, նույնիսկ երբ նրանք պատերազմ են վարում միմյանց դեմ, ինչը հարցեր է առաջացնում առևտրային փոխկախվածության կանխարգելիչ ուժի վերաբերյալ ։ Որոշ գիտնականներ պնդում են, որ ասիմետրիկ կախվածությունը և հարաբերական ձեռքբերումները կարող են առաջացնել հակամարտություն ։ Հենրի Ֆարելը և Աբրահամ Նյումանը պնդում են, որ փոխկախվածությունը կարող է առաջացնել հակամարտություն՝ հրահրելով մրցակցություն համաշխարհային տնտեսական ցանցերում կարևոր հանգույցների համար ։
Ըստ Դեյլ Քոուփլենդի, առևտուրը կարող է հանգստացնող ազդեցություն ունենալ միջպետական ​​հարաբերությունների վրա, բայց միայն այն դեպքում, եթե պետությունները հավատան, որ ապագայում կքաղեն առևտրի պտուղները ։ Բարրի Բուզանը պնդում է. «Լիբերալ և մերկանտիլիստական ​​կառույցներն ունեն ինչպես դրական, այնպես էլ բացասական ազդեցություն ուժի կիրառման վրա, բայց այդ ազդեցությունները կարևոր են դառնում միայն այն դեպքում, երբ դրանք լրացվում են ուժի կիրառումը կարգավորող ոչ տնտեսական գործոններով» ։
Առաջին համաշխարհային պատերազմի բռնկումը աննախադեպ գլոբալիզացիայի և տնտեսական փոխկախվածության ժամանակաշրջանում հաճախ բերվում է որպես օրինակ, թե ինչպես տնտեսական փոխկախվածությունը չի կարողանում կանխել պատերազմը կամ նույնիսկ նպաստում է դրան ։ Այլ գիտնականներ վիճում են, որ Առաջին համաշխարհային պատերազմը լիբերալ տեսության ձախողումն էր։ Էրիկ Գարցկեն և Յոնաթան Լուպուն պնդում են, որ առաջին համաշխարհային պատերազմը բռնկած պետությունների միջև կար առևտրային փոխկախվածության բացակայություն ։ Պատրիկ Մակդոնալդը և Քևին ՄակՍվինին պնդում են, որ գլոբալիզացիան առաջին համաշխարհային պատերազմին նախորդող ժամանակաշրջանում պտտվում էր տրանսպորտային ծախսերի կրճատման շուրջ, այլ ոչ թե առևտրի ազատականացման պատճառով, ինչը նշանակում է, որ նախապատերազմյան շրջանը մեծ դեպք չէ կապիտալիստական ​​խաղաղության թեզը ստուգելու համար ։
Տնտեսական նորմերի տեսություն
Մայքլ Մուսոն պաշտպանել է այն, ինչ նա անվանում է «տնտեսական նորմերի տեսություն», որը ենթադրում է, որ զարգացած շուկայական կողմնորոշված ​​տնտեսություններ ունեցող պետությունների առաջնորդները մեծ շահագրգռվածություն ունեն պաշտպանելու բոլոր պետությունների ինքնորոշման սկզբունքը, որպեսզի պաշտպանեն ամուր համաշխարհային շուկան։ Թույլ ներքին շուկաներ ունեցող պետությունների ղեկավարները քիչ են վերաբերվում համաշխարհային շուկայի պաշտպանությանը ։
Տնտեսական նորմերի տեսությունը կապում է կլիենտելիզմի տնտեսական պայմանները, որը գերակշռում է ցածր եկամուտ ունեցող շատ հասարակություններում, և պայմանագրային ինտենսիվ տնտեսությունը, որը գերակշռում է շատ ավելի բարձր եկամուտ ունեցող հասարակություններում, տարբեր քաղաքական շահերի և սովորությունների հետ ։
Տնտեսական նորմերի տեսության համաձայն՝ պայմանագրային հարուստ երկրների ժողովուրդը մշտական ​​և դրական խաղաղություն է վայելում։ Քանի դեռ նրանց պետությունները կատարում են ժողովրդական պահանջները և մնում են հուսալիորեն անկողմնակալ, պայմանագրային ինտենսիվ տնտեսություն ունեցող երկրների անհատները շահագրգռված են յուրաքանչյուրի իրավունքների և նյութական բարեկեցության մեջ՝ ազգի ներսում և դրսում։ Հետևաբար, պայմանագրային ինտենսիվ երկրները ոչ միայն խուսափում են միմյանց հետ պատերազմից, այլև ներգրավվում են փոխադարձ համագործակցության ինտենսիվ մակարդակներում, որոնք հատուկ ուղղված են միմյանց նյութական բարեկեցության խթանմանը։ Ընդհակառակը, պայմանագրային աղքատ տնտեսություններ ունեցող երկրների առաջնորդները հետապնդում են իրենց գերիշխող խմբերի շահերը և շահագրգռված չեն արտաքին խմբերի անդամների անվտանգության կամ բարեկեցության մեջ, անկախ նրանից, թե նրանք ներքին են, թե արտաքին։ 2019 թվականի վերլուծության մեջ Մոսսոն պնդում էր, որ Միավորված ազգերի կազմակերպության Գլխավոր ասամբլեայում քվեարկության ձևերը աջակցում են տնտեսական նորմերի տեսությանը ։
Մուսոյի տեսական բացատրության հետ կապված մտահոգություններից մեկն այն է, որ նա առաջարկում է, որ կյանքի ապահովագրության ոլորտում պայմանագիր կնքելը «նշում է հասարակության մեջ պայմանագրեր կնքելու խիստ ինստիտուցիոնալ նորմ, քանի որ… կյանքի ապահովագրության պայմանագիր կնքելը մեծ վստահություն է պահանջում…» : «Պայմանագրերի ինտենսիվ հասարակություններում ... օտարների հետ պայմանագրեր կնքելը խթանում է հավատարմությունը ... մի պետության, որը կիրարկում է այդ պայմանագրերը... օրենքի գերակայության հավասար կիրառմամբ», իսկ «Շուկայական հասարակությունները մյուսներից այն է, որ գույքի բռնագրավումն իրականացվում է անկողմնակալությամբ և օրենքի գերակայությանը համապատասխան»։ Այնուամենայնիվ, աղբյուրը, որին հղում է անում Մուսոն կյանքի ապահովագրության տվյալների համար (Բեք և Վեբ), հայտնում է, որ «...օրենքի գերակայությունը կամ կոռուպցիան չեն կարող բացատրել Կյանքի ապահովագրության խտության տատանումները տարբեր երկրներում» ։ Ի հակադրություն, նրանք հայտնում են, որ «մեկ շնչին ընկնող եկամուտը, գնաճը և բանկային հատվածի զարգացումը երկրներում և ժամանակի ընթացքում կյանքի ապահովագրության սպառման ամենաուժեղ կանխատեսողներն են» ։ Այսպիսով, հարցական է, թե արդյոք կյանքի ապահովագրությունը իսկապես «մատնանշում է հասարակության մեջ պայմանագրեր կնքելու խիստ ինստիտուցիոնալացված նորմ...»:
Ծախսատար ազդանշան
Որոշ գիտնականներ պնդում են, որ այն երկրները, որոնք ունեն ավելի մեծ առևտրային հոսքեր և կապիտալի հոսքեր, ավելի քիչ հավանական է, որ բախվեն հակամարտության մեջ, քանի որ նրանք ի վիճակի են ներգրավվել թանկարժեք ազդանշանների մեջ ։ Երբ այդ երկրները բացահայտ սպառնալիքներ են հնչեցնում, նրանց սպառնալիքները լրջորեն են ընդունվում, քանի որ սպառնալիքի հրապարակումը ներդրողներին և առևտրականներին տանում է դեպի ներդրումներ և առևտուր երկրից դուրս բերելու։ Սա նվազեցնում է հավանականությունը, որ ճգնաժամերը ակամա վերածվեն պատերազմի ։
Կապիտալ և ֆինանսներ
Սթիվեն Գ. Բրուքսը մի շարք ուսումնասիրություններում պնդում է, որ ֆինանսների գլոբալացումը և բազմազգ ընկերությունների վերելքը նպաստել են ավելի խաղաղ միջազգային համակարգի ձևավորմանը ։ 2005 թվականի ուսումնասիրության մեջ նա պնդում է, որ տնտեսական նպատակներով նվաճումն անիմաստ է և հակաարդյունավետ միջազգային համակարգում, որն ունի կապիտալի լայն շարժունակություն և մշակված համաշխարհային մատակարարման շղթաներ ։ 2013 թվականի ուսումնասիրության մեջ նա պնդում է, որ «այլևս չկան տնտեսական դերակատարներ, որոնք ձեռնտու կլինեն պատերազմին և ովքեր լոբբինգ կանեն կառավարությանը այս նախապատվությունով... համաշխարհային տնտեսության ներկայիս կառուցվածքն այժմ հնարավոր է դարձնում օտարերկրյա ուղղակի ներդրումները։ ծառայել որպես նվաճումների արդյունավետ փոխարինում այնպես, որ հնարավոր չէր նախորդ դարաշրջաններում» ։
Կառավարման չափ
Պատրիկ Ջ. Սա ավելի արժանահավատ է դարձնում ավելի փոքր կառավարություններ ունեցող երկրների պարտավորությունները, քան ավելի մեծ կառավարություններով՝ թույլ տալով, որ ավելի փոքր կառավարություններ ունեցող և, հետևաբար, «կապիտալիստական» տնտեսություններ ունեցող երկրներին ավելի լավ դիրքավորվեն հակամարտություններից խուսափելու համար։
Ուրիշներին բռնությամբ կառավարել
Այս տեսությունը պնդում է, որ եթե տղամարդիկ ցանկանում են ընդդիմանալ պատերազմին, ապա դա էտատիզմն է, որին նրանք պետք է ընդդիմանան։ Քանի դեռ նրանք կրում են ցեղային գաղափարը, որ անհատը զոհաբերության կեր է կոլեկտիվի համար, որ որոշ մարդիկ իրավունք ունեն կառավարելու ուրիշներին բռնի ուժով, և որ որոշ (ցանկացած) ենթադրյալ «լավ» կարող են արդարացնել դա, ներսում խաղաղություն չի կարող լինել։ ազգ և ոչ մի խաղաղություն ազգերի մեջ ։
Նվաճումներից ավելի ցածր տնտեսական օգուտներ
Ըստ Ռիչարդ Ռոզկրենսի, պետությունները կարող են ուժ կուտակել և բարձրացնել իրենց անվտանգությունը առևտրի և օտարերկրյա ուղղակի ներդրումների միջոցով տնտեսապես բաց միջազգային համակարգում, մինչդեռ նախորդ դարաշրջանում պետությունները իշխանություն էին կուտակում հողերի գրավման միջոցով ։ Փիթեր Լիբերմանը հերքել է Rosecrance-ը՝ պնդելով, որ պետությունները օգուտներ են քաղել 20-րդ դարում նվաճումներից ։
Ոսկե կամարների տեսություն
Թոմաս Լ. Ֆրիդմանի 1999թ. «Լեքսուսը և ձիթենին» գրքում ներկայացվել է հետևյալ հայտարարությունը. «Ոչ մի երկու երկիր, որտեղ երկուսն էլ ունեին McDonald's, չեն պատերազմել միմյանց դեմ, քանի որ յուրաքանչյուրն ստացել է իր McDonald's-ը»։ Նա պաշտպանեց իր համոզմունքը, որպես տեսություն, հայտարարելով, որ երբ երկիրը հասնի այնպիսի տնտեսական զարգացման, որտեղ այն ունի միջին խավ, որը բավականաչափ ուժեղ է McDonald's ցանցին աջակցելու համար, այն կդառնա «Մակդոնալդսի երկիր» և շահագրգռված չի լինի պայքարել։
2005թվականին Ֆրիդմանը ասաց, որ այս տեսությունը շարադրել է McDonald's Golden Arches-ի տեսանկյունից՝ «լեզուն մի փոքր այտով» ։ 2005 թվականի իր «Աշխարհը հարթ է» գրքում նա առաջարկեց նորացված տեսություն, որը նա անվանեց Դելի տեսություն։
2022 թվականին, 2022 թվականին Ռուսաստանի Ուկրաինա ներխուժումից հետո, McDonald's-ը դադարեցրեց բոլոր բիզնեսը Ռուսաստանում, սակայն հայտարարեց, որ կշարունակի վճարել աշխատակիցներին ։ Ե՛վ Ուկրաինան, և՛ Ռուսաստանը նախքան ներխուժումը երկու երկրներում ունեին McDonald's-ի զգալի տարածքներ։
Դելի տեսություն
Կոնֆլիկտների կանխարգելման Դելի տեսությունը կամ Դելի տեսությունը ներկայացրել է Թոմաս Ֆրիդմանը իր «Աշխարհը հարթ է» գրքում։ Դա նրա նախորդ ոսկե կամարների տեսության թարմացված տարբերակն է։
«Դելլի տեսությունը սահմանում է. Ոչ մի երկու երկիր, որոնք երկուսն էլ հանդիսանում են մատակարարման խոշոր գլոբալ շղթայի մաս, ինչպիսին Dell-ն է, երբեք պատերազմ չեն մղի միմյանց դեմ, քանի դեռ երկուսն էլ նույն համաշխարհային մատակարարման շղթայի մաս են կազմում» ։
Այս տեսությունը ձախողվեց, երբ Ռուսաստանը 2014 թվականի փետրվարին ներխուժեց Ուկրաինա՝ գրավելով Ղրիմը և կտրելով Ռուսաստանին հիմնական ռազմական և քաղաքացիական բաղադրիչներից, այդ թվում՝ ուղղաթիռների և ինքնաթիռների ռեակտիվ տուրբիններից, որոնք արտադրվում էին Ուկրաինայում։ Այս ապրանքների սահմանափակ մատակարարումը բացասաբար է ազդել Ուկրաինայի դեմ Ռուսաստանի հետագա պատերազմի շարունակման վրա։
Մարդու իրավունքների պատկերանիշ
Մարդու իրավունքների պատկերանիշ, ստեղծվել է 2010 թվականին մեկնարկած «Մարդու իրավունքների պատկերանիշ» միջազգային նախաձեռնության արդյունքում։ Նախաձեռնության նպատակն էր համաշխարհային ճանաչում ունեցող պատկերանիշ ստեղծել, որը կխորհրդանշեր համայն մարդկության իրավունքների պաշտպանության շարժումը։
Մրցույթ
Մրցույթի նպատակն էր ստեղծել ողջ աշխարհում ընդունված մարդու իրավունքների խորհրդանիշ։ 2011 թվականի մայիսի 3-ին՝ Ազատ մամուլի համաշխարհային օրը, սկսվեց առցանց մրցույթը։ Կոչ արվեց ողջ մարդկությանը ուղարկել պատկերանիշի դիզայնի նախագծեր և քվեարկել ներկայացված նախագծերից որևէ մեկի օգտին։ Ավելի քան 190 երկրից ներկայացված 15300 առաջարկություններից ժյուրին 2011 թվականի հուլիսին ընտրեց 10 լավագույն նախագծերը։ Այդ լավագույն տասնյակից համացանցում հասարակությունը երեք շաբաթվա ընթացքում ընտրեց լավագույն պատկերանիշը ։
Մրցույթի պաշտոնական ավարտը տեղի ունեցավ 2011 թվականի սեպտեմբերի 23-ին Նյու Յորքում ՄԱԿ–ի գլխավոր ասամբլեայի ժամանակ։
Հաղթած պատկերանիշ
Մրցույթում հաղթած պատկերանիշը ստեղծել է Պրեդրագ Ստակիչը Սերբիայից, նա ձեռքի և աղավնու ուրվագծերի միասնությունն է։ Պատկերանիշը պետք է ընկալվի որպես խաղաղ ներդրում մարդու իրավունքների ամրապնդման գործում և, չնայած մշակութային և լեզվական արգելքներին, պետք է տարածում գտնի։
Նոր պատկերանիշը ազատ է օգտագործման համար և կարող է օգտագործվել ցանկացած անձի կողմից, ցանկացած ժամանակ, առանց թույլտվության և վճարի։
Պատկերանիշի շնորհանդեսը
Պատկերանիշի շնորհանդեսը տեղի ունեցավ 2011 թվականի սեպտեմբերի 23-ին և նվիրված էր ՄԱԿ–ի գլխավոր ասամբլեայի նիստին։ Շնորհանդեսը վարում էր «Թայմ» ամսագրի նախկին գլխավոր խմբագիր Մայքլ Էլիոթը։
Հեռուստալրագրող Էն Քերին, Գերմանիայի արտաքին գորրծերի ֆեդերալ նախարար Գիդո Վեստերվելեն, իրավապաշտպան Քերոլայն Գոմեսը Ջամայկայից և Անժելինա Ախենգ Ատյամը Ուգանդայից իրենց ելույթներում ընդգծեցին համամարդկային այս խորհրդանիշի նշանակությունը մարդու իրավունքների պաշտպանության գործում։
Երեկոն ավարտվեց սոպրանո Ջեսի Նորմանի ելույթով։
Ժյուրի
Միջազգային ժյուրիի կազմում էին ՝
Բացի այդ, նախաձեռնության հարթակ ստեղծելուն հովանավորել են Բոսնիա և Հերցեգովինայի, Գերմանիայի, Կանադայի, Մավրիկիայի, Սենեգալի, Սինգապուրի, Չեխիայի, Չիլիի և Ուրուգվայի արտգործնախարարները ։
Ծանոթագրություններ
Կատեգորիա:Մարդու իրավունքներ
Բջնակ
Բջնակ (ավելի հնում նաև Ոփիք, ադրբեջանական անունը և ներկայիս պաշտոնական անունը՝ Բիչանակ Biçənək), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում ։
Անուն
Բնակավայրը տարբեր ժամանակներում ունեցել է մի շարք անուններ։ Գյուղի պատմական, հայկական անունը կոչվել է Ոփինք, նաև Բջնակ։ Մինչև 18-րդ դարի երկրորդ կեսին հայերի գաղթը այն կոչվել է Բջնակ, հետագայում հայկական գրականության մեջ գյուղը շարունակել է կոչվել նույն կերպ։ 1870-ական թվականների սկզբներից մինչև 1919 թվականը գյուղում ապրել են մոլոկաններ, ովքեր բնակավայրը կոչել են Կարմալինովկա։ Հետագայում թուրքերը սկսել են գյուղը կոչել Բեչիչեք ։
Աշխարհագրություն
Բջնակ գյուղը գտնվում է Նախիջևանի Ինքնավար Հանրապետության Շահբուզի շրջանի արևելքում՝ Նախիջևան գետի վերին հոսանքում։ Բնակավայրի հարավում է գտնվում Նախիջևանի Ինքնավար Հանրապետության Շահբուզի շրջանի Գեհենիք, հարավ-արևմուտքում՝ Աղտավ, արևմուտքում՝ Արքոյքայ գյուղերը, հյուսիսում՝ Շահբուզի պետական արգելոցը։ Բջնակից փոքր ինչ արևելքով անցնում է հայ-ադրբեջանական շփման գիծը, որը Նախիջևանի Ինքնավար Հանրապետությունը բաժանում է Հայաստանի Հանրապետության Սյունիքի մարզից։ Շահբուզի շրջանի շրջկենտրոն Շահպոնք քաղաքից հեռու է 21 կմ ։
Բջնակի լճակներ
Բջնակի լճակները ոչ մեծ չափերի բնական երեք ջրային ավազաններ են, որոնք գտնվում են Բջնակ գյուղից 4 կմ հյուսիս՝ Բջնակի լեռնանցքում, Նախիջևան-Սիսիան չգործող ճանապարհի ձախ կողմում։ Լճակներն իրարից հեռու են 200-ից 600 մ հեռավորության վրա և ծովի մակարդակից բարձր են 2130 մ։ Լճերը սնվում են մի քանի արագահոս աղբյուրներից և հարակից լեռների ձնհալի ջրերով։ Լճերից և շրջակա ձորակներից սկզբնավորվում է Նախիջևան գետը ։
Պատմություն
Պատմական գյուղի մասին գրավոր աղբյուրներում քիչ տեղեկություններ են հայտնի ։
Բջնակ գյուղից մոտ 1 կմ ներքև՝ Նախիջևան գետի ափին է գտնվում «Սոլդատսկի» բնակատեղին, որը հիմնվել է 1820-1825 թվականներին և առանձին կայանի է վերածվել։ 1850-ական թվականներին լքվել է ։
Բջնակից մի քիչ վերև, Սիսիան մեկնող մայրուղու եզրին գտնվող աղբյուրի մոտ տեղադրված է մի խաչքար, որը ստեղծվել է 1084 թվականին։ Խաչքարը պատրաստված է բազալտից։ Խաչքարի վրա գրված է, որ այն կառուցվել է Ավագի և Մարեմի հիշատակին։ Խաչքարի վրա կան բուսական և երկրաչափական զարդաքանդակներ։ Արձանագրության որոշ տառեր մաշված են ։
Գյուղի վերևում գտնվող Բաթաբատ վայրում կան հայկական միջնադարյան մի գյուղի ավերակներ՝ ավերակ եկեղեցի, գերեզմանատուն, տների հետքեր։ 1960-ական թվականներին հայտնաբերվել է 7 մ երկարություն և 4 մ լայնություն ունեցող մի դամբարան։ Այն ծածկված է եղել սալերով և 2 մ երկարություն ունեցող ձկնաքանդակ տապանաքարով։ Գյուղատեղիից քիչ հեռու կա 4 սենյակից բաղկացած մի ժայռակոփ կացարան, որի վրա քանդակված է 12-13-րդ դարերի 3 տողանոց մի արձանագրություն ։
Բնակչություն
1677 թվականին Նախիջևանի Շարիֆ խանի կողմից գյուղն ավերվել է, բնակչության մի մասը սրի քաշվել։ Բջնակի հայությունը մոտ 1750-1760 թվականներին գաղթել է։ 1870-1872 թվականներին այստեղ բնակություն են հաստատել մալական ազգաբնակչությունը։ 1919 թվականին մալականները ևս գաղթել են այստեղից, որոնց մի մասը բնակություն է հաստատել ՀՀ Սևանի շրջանում ։
Մալականների բնակության տարիներին գյուղը կոչվել է նաև Կարմալինովկա, որը կապված է Երևանի գավառապետ Ն․ Կարմալինի անվան հետ ։